**Ministru kabineta noteikumu projekta**

**„Grozījumi Ministru kabineta 2011.gada 21.jūnija noteikumos Nr.491 „Mājas (istabas) dzīvnieku reģistrācijas kārtība””**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 25.panta 6.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2011.gada 21.jūnija noteikumi Nr.491 „Mājas (istabas) dzīvnieku reģistrācijas kārtība” (turpmāk – noteikumi Nr.491), kuros noteikts, ka sešu mēnešu vecumu sasniegušu suņu īpašniekiem līdz 2016.gada 1.jūlijam jānodrošina, lai sunim tiktu implantēta mikroshēma un tas tiktu reģistrēts Lauksaimniecības datu centra (turpmāk – datu centrs) datubāzē.  Tuvojoties noteiktajam reģistrācijas termiņam, tiek saņemta informācija par to, ka daudziem suņu īpašniekiem nav iespējams izpildīt noteikumu Nr.491 prasības, jo finanšu līdzekļu trūkuma dēļ tie nevar samaksāt par mikroshēmas ievadīšanu un segt reģistrācijas maksu. Tāpēc pastāv iespēja, ka noteikumos Nr.491 noteiktā prasība reģistrēt suni netiks pildīta, kā arī palielināsies pamesto dzīvnieku skaits.  Lai atvieglotu finansiālo slogu suņu īpašniekiem, kuru finansiālās iespējas ir ierobežotas, ir sagatavots Ministru kabineta noteikumu projekts „Grozījumi Ministru kabineta 2011.gada 21.jūnija noteikumos Nr.491 „Mājas (istabas) dzīvnieku reģistrācijas kārtība” (turpmāk – noteikumu projekts), kas termiņu obligātajai suņu apzīmēšanai ar mikroshēmu un reģistrācijai datu centra datubāzē paredz pārcelt no 2016.gada 1.jūlija uz 2017.gada 1.janvāri.  Turklāt, lai paplašinātu to personu loku, kurām atļauta suņu apzīmēšana un reģistrācija, un samazinātu ar suņu apzīmēšanu un reģistrāciju saistītās izmaksas, tiks izdarīti grozījumi Veterinārmedicīnas likumā, nosakot,ka Pārtikas unveterinārā dienesta inspektori vai pilnvaroti veterinārārsti, kā arī apmācītas personas, kurām ir līgums ar dzīvnieku patversmi, varēs nodarboties ar suņu apzīmēšanu un reģistrāciju datu centra datubāzē. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Lai nodrošinātu šīs sadaļas 2.punktā minētās papildu darbības, līdz 2017.gada 1.janvārim jāizdara grozījumi šādos normatīvajos aktos:  1) Veterinārmedicīnas likumā, nosakot, ka mājas (istabas) dzīvnieka var apzīmēt un reģistrēt Pārtikas un veterinārā dienesta inspektorivai pilnvaroti veterinārārsti, kā arī apmācītas personas, kurām ir līgums ar dzīvnieku patversmi. Veterinārmedicīnas likums jāpapildina ar pilnvarojumu Ministru kabinetam noteikt prasības apmācītām personām;  2) Ministru kabineta 2013.gada 17.septembra noteikumos Nr.880 “Lauksaimniecības datu centra publisko maksas pakalpojumu cenrādis”, nosakot ka dzīvnieku patversmes varēs bezmaksas reģistrēs tos suņus, kurus atsavina jaunam īpašniekam;  3) Ministru kabineta 2013.gada 8.oktobra noteikumos Nr.1083 “Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”, nosakot suņa apzīmēšanas un reģistrēšanas maksu;  4) noteikumos Nr.491, nosakot, ka Pārtikas un veterinārā dienesta inspektoriem vai pilnvarotiem veterinārārstiem, kā arī apmācītām personām, kurām ir līgums ar dzīvnieku patversmi, ir atļauta suņu apzīmēšana un reģistrācija datu centra datubāzē. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Suņu īpašnieku skaits nav zināms, kamēr nav nodrošināta visu suņu apzīmēšana ar mikroshēmām un reģistrācija Lauksaimniecības datu centra datubāzē. Pēc 2014.gada *FEDIAF (The European Pet Food Industry*) statistikas datiem, Latvijā ir 260 000 suņu. Pašlaik datubāzē ir reģistrēti 31 629 suņi, 1757 kaķi un 80 mājas (istabas) sesku. |
| 2. | Tiesiskā regulējuma ietekme uz tautsaimniecību un administratīvo slogu | Suņa apzīmēšana ar mikroshēmu pie praktizējoša veterinārārsta maksā vidēji EUR 17,75 (no EUR 12,50 līdz 23). Datu ievadīšana un dzīvnieka reģistrācija datubāzē pie praktizējoša veterinārārsta vidēji maksā EUR 14 (no EUR 11,50 līdz 15), tai skaitā maksājums par mājas (istabas) dzīvnieka reģistrāciju datubāzē saskaņā ar normatīvo aktu par Lauksaimniecības datu centra publisko maksas pakalpojumu cenrādi ir EUR 7,11. Vidēji par suņa apzīmēšanu un reģistrēšanu datubāzē dzīvnieka īpašniekam ir jāmaksā EUR 35 (EUR 24 līdz 38).  Suņu apzīmēšanā un reģistrācijā iesaistoties Pārtikas un veterinārā dienesta inspektoriem, pakalpojuma izmaksas dzīvnieku īpašniekiem samazināsies apmēram par 50%.  Suņu apzīmēšanā un reģistrācijā iesaistoties apmācītām personām, pakalpojuma izmaksas dzīvnieku īpašniekiem samazināsies apmēram par 75%.  Pakalpojuma nodrošināšanai Pārtikas un veterinārajam dienestam būs nepieciešams iegādāties mikroshēmu nolasīšanas ierīces.  Nodibinājums “dzīvniekupolicija” ir sniedzis informāciju par veiktās aptaujas rezultātiem, kas liecina, ka veterinārmedicīnisko pakalpojumu sniedzējs var pats brīvi noteikt pakalpojuma cenas un pakalpojumu kopumu, ko piedāvāt saviem klientiem, saistībā ar mājas (istabas) dzīvnieku apzīmēšanu, un pēc datu analīzes par 17 Rīgas veterinārajām klīnikām un 11 veterinārajām klīnikām ārpus Rīgas administratīvās teritorijas ir secināts, ka Rīgā vidējās izmaksas suņa apzīmēšanai un reģistrēšanai pie praktizējoša veterinārārsta var sasniegt EUR 42,00–84,00, bet ārpus Rīgas – EUR 40,00–92,00. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa -- projekts šīs jomas neskar.*

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē no 2016.gada 26.februāra līdz 2.martam. | |
| 2. | Sabiedrības līdzdalība projekta izstrādē | Noteikumu projekts 2016.gada 26.februārī elektroniski nosūtīts Latvijas Pašvaldību savienībai, Latvijas Lauksaimniecības universitātes Veterinārmedicīnas fakultātei, biedrībām „Latvijas veterinārārstu biedrība”, un „Lauksaimnieku organizāciju sadarbības padome”, nodibinājumiem “dzivniekupolicija.lv” un „Dzīvnieku Drauga fonds”, kā arī biedrībām „DzīvniekuSOS” un „Latvijas kinoloģiskā federācija”.  Pēc š.g.17.marta Valsts sekretāru sanāksmes saņemti atzinumi no Latvijas Pašvaldību savienības, nodibinājuma „dzivniekupolicija.lv”, Aivara Borovkova juridiskā biroja SIA “AB Grupa, biedrības „Latvijas Veterinārārstu biedrība, Latvijas kinoloģiskās federācijas, biedrības ”DzīvniekuSOS”, nodibinājuma “Aizkraukles dzīvnieku aizsardzības biedrība” un biedrībām “Astes un ūsas”, “Dzīvnieku patversmes “Mežavairogi”, “Auces dzīvnieku aizsardzības biedrība” un “Latvijas mednieku asociācija”. | |
| 3. | Sabiedrības līdzdalības rezultāti | Biedrība „Latvijas kinoloģiskā federācija” (turpmāk – LKF) nepiekrīt identificēšanas un reģistrēšanas perioda pagarināšanai, jo tas ir pretrunā ar tiesiskās paļāvības principu, un uzskata, ka pieci gadi ir bijis pietiekami ilgs pārejas periods un ka sabiedrības apzinīgā daļa jau intensīvi veic identifikāciju un reģistrāciju. Par to liecina tas, ka pēdējo triju mēnešu laikā ir piereģistrējušies vairāk nekā 7000 suņu, un tas ir vairāk nekā viena gada laikā visā iepriekšējā periodā. LKF atbalsta bezmaksas reģistrācijas noteikšanu patversmēm, bet neatbalsta apmācītu personu iekļaušanu identifikācijas procesā, kā arī personu atbrīvošanu no reģistrācijas nodevas. Ja persona reizi suņa mūžā nevar apmaksāt identifikāciju un reģistrāciju, tāda persona nevar nodrošināt MK noteikumos Nr.266 noteiktās labturības prasības suņu turēšanai.  Nodibinājums „Dzīvnieku drauga fonds”, biedrība “Dzīvnieku SOS”, biedrība “Felida”, biedrība “Auces dzīvnieku aizsardzības biedrība” (turpmāk – atzinuma sniedzēji) iebilst pret Ministru kabineta noteikumu projektu “Grozījumi Ministru kabineta 2011. gada 21. jūnija noteikumos Nr. 491 „Mājas (istabas) dzīvnieku reģistrācijas kārtība”, jo nav argumentēta pamata pārcelt obligātās čipēšanas termiņu no 2016.gada 1.jūlija uz 2017.gada 1.janvāri, šādu apsvērumu dēļ:  1) jau šobrīd pirms obligātās čipēšanas termiņa spēkā stāšanās valstī ir identificēti un reģistrēti 34 087 suņi, pēdējā mēneša laikā vien ap 10 000 suņu, un tas norāda uz pozitīvu tendenci, dzīvnieku īpašnieku informētību un sistēmas darboties spēju;  2) ir juridiski nekorekti novērtēt normas ieviešanu kā nerezultatīvu, pirms tā ir stājusies spēkā. Līdz 2016.gada 1,jūlijam valstī suņu identifikācija un reģistrēšana nav obligāta (izņemot atsevišķas dzīvnieku grupas), tādējādi rezultātus ir iespējams vērtēt tikai pēc tam, kad norma būs stājusies spēkā un darbojusies vismaz gadu;  3) pirms pieciem gadiem, pieņemot Ministru kabineta 2011. gada 21. jūnija noteikumus Nr. 491 „Mājas (istabas) dzīvnieku reģistrācijas kārtība”, suņu identificēšana ar mikročipu tika atzīta par galveno mehānismu, lai novērstu klaiņojošo dzīvnieku problēmu valstī un nodrošinātu suņu īpašnieku bezatbildīgās darbības uzraudzību, – tas tika izvirzīts kā normas pozitīvais ilgtermiņa mērķis. Šobrīd, pārceļot normas spēkā stāšanos pat uz 6 mēnešiem bez juridiska un ekonomiska pamata, tiktu apturēta suņu identificēšanas un reģistrēšanas sistēmas ieviešana un radīts informatīvs haoss;  4) suņu identificēšanas un reģistrēšanas sistēmas maiņa, ar kuru tiek pamatota termiņa pārcelšana, nav izveidota, institucionāli saskaņota, tai nav aprēķināti valsts budžeta nepieciešamie līdzekļi, nav sagatavots normatīvais regulējums. Sistēmas maiņai ir nepieciešami valsts administratīvie un finanšu resursi.  Biedrība “Astes un ūsas” atbalsta Ministru kabineta noteikumu projektu “Grozījumi Ministru kabineta 2011. gada 21. jūnija noteikumos Nr. 491 „Mājas (istabas) dzīvnieku reģistrācijas kārtība” par obligātās čipēšanas termiņa pārcelšanu no 2016.gada 1.jūlija uz 2017.gada 1.janvāri, ņemot vērā sākotnējās ietekmes novērtējuma ziņojumu ar ieteikumiem par veicamajiem pasākumiem, lai iedzīvotājiem dzīvnieku reģistrācija kļūtu pieejamāka un lētāka.  Dzīvnieku patversme “Mežvairogi” uzskata, ka nav nozīmes termiņa pagarināšanai par pusgadu, bet atbalsta izstrādāto projektu, ja tiks izstrādāti un pieņemti visi pārējie noteikumi, lai reģistrācijas procesu padarītu vienkāršāku.  Latvijas Pašvaldību savienība uzskata, ka ir jāturpina darbs un visiem suņiem ir jābūt reģistrētiem datubāzē. Termiņa pagarināšana ir atbalstāma, lai sakārtotu visu pārējos normatīvos aktus. Ierosina noteikt atlaides suņu reģistrācijai datubāzē mazturīgām personām un par pirmo suni.  Biedrība “Latvijas veterinārārstu biedrība” Latvijas Veterinārārstu biedrība (turpmāk – LVB) iebilst pret Ministru kabineta noteikumu projektu “Grozījumi Ministru kabineta 2011. gada 21. jūnija noteikumos Nr. 491 „Mājas (istabas) dzīvnieku reģistrācijas kārtība” un pret tā virzību, jo nav neviena dibināta iemesla un argumentēta pamata pārcelt obligātās čipēšanas termiņu no 2016.gada 1.jūlija uz 2017.gada 1.janvāri.  Jautājums par dzīvnieku mikročipēšanu ir jārisina pēc būtības. Vienotas mājdzīvnieku identifikācijas sistēmas neesamība rada zaudējumus lopkopībā un mežsaimniecībā, neļaujot efektīvi identificēt klaiņojošos suņus, apgrūtina pazudušu vai agresīvu dzīvnieku īpašnieku noskaidrošanu un rada finansiālu un administratīvu slogu gan patversmēs, gan pašvaldībām, kurām jāuztur dzīvnieku patversmes, gan uzņēmējiem un valstij kopumā.  Nav apstākļu, kas liecinātu par to, ka suņu īpašnieki nereģistrē suņus. Projekta izsludināšanas brīdī VSS 17.martā reģistrēto suņu skaits bija apmēram 28 000 suņu, bet šobrīd tas jau ir pārsniedzis 34 000.  Reģistrāciju ir sākusi kavēt tieši Zemkopības ministrijas nepārdomātā rīcība ar paziņojumiem, kas ļauj suņu īpašniekiem domāt, ka mikročipēšana turpmāk varētu tikt realizēta bez maksas par valsts līdzekļiem vai arī varētu tikt noteikts atbrīvojums no reģistrācijas masas LDC.  LVB ieskatā ir nekorekti novērtēt normas ieviešanu kā neefektīvu, pirms tā ir vispār stājusies spēkā, jo līdz 2016.gada 1. jūlijam valstī nav noteikta obligāta suņu identifikācija un reģistrēšana (izņemot atsevišķas dzīvnieku grupas), tāpēc rezultātus būs iespējams vērtēt tikai pēc tam, kad norma būs stājusies spēkā vismaz gadu.  Suņu identificēšanas un reģistrēšanas sistēmas maiņa, ar kuru tiek pamatota termiņa pārcelšana, nav akceptējama, nav saskaņota, nav aprēķināti valsts budžetā nepieciešamie līdzekļi, nav pamatots normatīvais regulējums, sistēmas maiņai ir nepieciešami valsts cilvēkresursi un finanšu resursi.  LVB uzskata, ka Zemkopības ministrijai ir ļoti rūpīgi jāpārdomā valsts budžeta un cilvēkresursu kapacitāte, kas būtu saistīta ar esošās sistēmas maiņu, un ka tā nebūs suņu īpašniekiem labvēlīga un nedos ilgtermiņa guvumu salīdzinājumā ar kopējiem laika patēriņiem un izdevumiem, kas radīsies, kad par dažādiem pakalpojumiem būs jāmaksā dažādās vietās, tādējādi iespējams, ka ar suņa apzīmēšanu un reģistrāciju saistītās izmaksas kopumā pat būtiski palielināsies, mazinoties pakalpojuma kvalitātei.  Zemkopības ministrijas pārmetumi par dzīvnieka apzīmēšanas pārlieko dārdzību nav pamatoti. LVB ir veikusi aptauju, kuras rezultātā noskaidrots, ka gandrīz visās Latvijas veterinārajās klīnikās mikročipēšanas cena, ieskaitot veterinārārsta konsultāciju un paša mikročipa cenu un PVN, ir robežās no 15 līdz 17 eiro. Personas, kas publiski izplata informāciju par mikročipēšanu, kas it kā maksā 45 eiro vai pat dārgāk, izplata melus, un problēmu neatrisinās ne noteikumu spēkā stāšanās termiņa pārcelšana par pusgadu, ne tik absurdas darbības kā personu bez veterinārmedicīniskās izglītības apmācīšana veikt procedūru, kas var izraisīt asiņošanu, sāpju šoku vai agresiju, klaiņojošo un pazudušo dzīvnieku.  LVB ieskatā patversmēm jau šobrīd nepastāv šķēršļi, lai suņu īpašniekiem varētu piedāvāt apzīmēšanas pakalpojumu par speciālām cenām, kā arī datus LDC datubāzē ievadīt bez maksas, jo visās patversmēs ir nodrošināti veterinārārstu pakalpojumi par līgumcenām, kas ir nesalīdzināmi zemākas par iepriekšminētajām komerccenām.  Termiņa pārcelšana būtu akceptējuma tikai tad, ja Zemkopības ministrija no 2017.gada 1.janvāra spēj nodrošināt suņu apzīmēšanu valstī bez maksas, neiekasējot arī valsts nodevu par suņa reģistrēšanu LDC, bet citādi termiņa pārcelšana vērtējama kā nepārdomāta vai pat kaitnieciska rīcība, kurai nav pamata.  Aivara Borovkova juridiskais birojs “AB Grupa” atbalsta izstrādāto projektu. Anotācijā jāatspoguļo visi normatīvie akti, kuros izdarāmi grozījumi, lai būtu skaidrs turpmākais rīcības plāns. Nepieciešams paplašināt to personu loku, kas var apzīmēt dzīvniekus, kā arī ieviest citas izmaiņas, kas mazinātu dzīvnieka apzīmēšanas un reģistrēšanas kopējās izmaksas. Tā kā no 06.04.2016. obligātā suņu apzīmēšana ir stājusies spēkā arī Anglijā, ir izvērtējams līdzīgs tiesiskais regulējums (*The Microchipping of Dogs (England) Regulations 2015*), lai suņu apzīmēšanu un reģistrēšanu Latvijā padarītu pieejamāku dzīvnieka īpašniekam.  Nodibinājums “dzīvniekupolicija.lv” atbalsta izstrādāto projektu, anotācijā atspoguļojot turpmāko rīcību. Jāpanāk, lai dzīvnieku īpašniekiem samazinās izdevumi par suņu apzīmēšanu un reģistrēšanu datubāzē, izvērtējot vairākus variantus par reģistrācijas maksu: 1) noteikt reģistrācijas maksas atvieglojumus (atbrīvojumus) noteiktām personu kategorijām vai uz kādu termiņu atbrīvot visus suņu īpašniekus no reģistrācijas maksas; 2) atcelt suņa reģistrācijas maksu, bet noteikt, ka izmaiņu izdarīšana datubāzē saistībā ar reģistrēto dzīvnieku ir maksas pakalpojums. Turklāt jāizvērtē mājas (istabas) dzīvnieka dokumentu nepieciešamību, aizstājot lolojumdzīvnieku pases ar mājas (istabas) dzīvnieka reģistrācijas veidlapu tiem suņiem, kurus nav plānots izvest ārpus valsts teritorijas, un pēc tam jāizdara attiecīgi grozījumi MK 2006.gada 4.aprīļa noteikumu Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 9., 20. un 23.1punktā.  Lai ar obligātās suņu apzīmēšanas un reģistrēšanas ieviešanas gala termiņa pagarināšanu uz pusgadu savlaicīgi tiktu nodrošināti būtiski atvieglojumi pakalpojuma pieejamībā un izcenojumos, tā ka visi suņu saimnieki šo normu varētu izpildīt līdz 2016.gada 31.decembrim, ne vēlāk kā līdz 2016.gada 1.septembrim nepieciešams izdarīt grozījumus saistošo normatīvo aktu paketē. | |
| 4. | Cita informācija | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Lauksaimniecības datu centrs un vietējās pašvaldības |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. |
| 3. | Cita informācija | | Nav. |

Zemkopības ministrs J.Dūklavs

27.05.2016. 13:03

2119

I.Kronenberga

67027047, Inga.Kronenberga@zm.gov.lv